|  |  |
| --- | --- |
| Številka: | 03213-5/2010-3 |
| Datum: | 9.12.2010 |
|  |  |

ZAPISNIK

1. seje Odbora za kulturo in raziskovalno dejavnost,

ki je bila v četrtek, 9. december 2010, ob 13.00 uri

v Banketni dvorani, Magistrat, Mestni trg 1

|  |  |
| --- | --- |
| **Navzoči:** | prof. dr. Žiga TURK, prof. dr. Milena Mileva BLAŽIČ, Breda BREZOVAR PAPEŽ, Mitja MERŠOL, mag. Tomaž OGRIN |

|  |  |
| --- | --- |
| **Odsotni:** | Prof. dr. Gregor TOMC, Eva STRMLJAN KRESLIN, |

|  |  |
| --- | --- |
| **Ostali navzoči:** | Dr. Uroš GRILC, Oddelek za kulturo; Matjaž BREGAR, direktor Službe za organiziranje dela MS; Mojca KUCLER DOLINAR, NSI, |

**Predlagan je bil naslednji dnevni red:**

1. Predlog Odloka o spremembah in dopolnitvi Odloka o ustanovitvi javnega zavoda Mednarodni grafični likovni center s predlogom za hitri postopek (8. točka 2. seje MS)

2. Predlog Sklepa o ustanovitvi javnega zavoda Ljubljanski grad (9. točka 2. seje MS)

3. Predlog Sklepa o redni likvidaciji javnega zavoda  Keramičarski in lončarski center ( 10. točka 2. seje MS)

4. Predlog Odloka o spremembi Odloka o ustanovitvi in izdajanju javnega glasila Ljubljana s predlogom za hitri postopek (16. točka 2. seje MS)

5. Začetek postopka za imenovanje podpredsednika odbora

6. Razno.

|  |
| --- |
| **SKLEP** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Predlagani dnevni red | **JE** | bil sprejet z | **5** | glasovi ZA in | **0** | glasovi PROTI od | **5** | navzočih. |

**AD/1**

**PREDLOG ODLOKA O SPREMEMBAH IN DOPOLNITVI ODLOKA O USTANOVITVI JAVNEGA ZAVODA MEDNARODNI GRAFIČNI LIKOVNI CENTER S PREDLOGOM ZA HITRI POSTOPEK**

Uvodno obrazložitev predlaganega akta je podal načelnik Oddelka za kulturo, Uroš GRILC.

V razpravi so sodelovali:Žiga TURK, Uroš GRILC, Milena Mileva BLAŽIČ, Tomaž OGRIN, Matjaž BREGAR.

V razpravi se je izoblikoval predlog, da bi bilo smiselno, in zaradi preglednosti, označevati spremembe k aktom, tako da so takoj razvidne.

Po razpravi, je dal predsednik na glasovanje

|  |
| --- |
| **SKLEP** |

Odbor za kulturo in raziskovalno dejavnost podpira Predlog Odloka o spremembah in dopolnitvi Odloka o ustanovitvi javnega zavoda Mednarodni grafični likovni center s predlogom za hitri postopek in ga predlaga Mestnemu svetu Mestne občine Ljubljana v sprejem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet z | **5** | glasovi ZA in | **0** | glasovi PROTI od | **5** | prisotnih. |

**AD 2**

**PREDLOG SKLEPA O USTANOVITVI JAVNEGA ZAVODA LJUBLJANSKI GRAD**

Uvodno obrazložitev predlaganega sklepa je podal načelnik Oddelka za kulturo, Uroš GRILC.

Odbor je najprej opravil razpravo o aktu nasploh.

V razpravi so sodelovali: Žiga TURK, Matjaž BREGAR, Uroš GRILC, Milena Mileva BLAŽIČ, Tomaž OGRIN, Breda BREZOVAR PAPEŽ, Mitja MERŠOL.

V razpravi se je izoblikovalo več mnenj: da je sklep o ustanovitvi javnega zavoda potreben dodatne obrazložitve npr. o finančnem programu in oceni prenosa aktive in pasive na zavod, prav tako se je zdel nekaterim članom vsebinski program zavoda splošen, in da bi bilo potrebno imeti vsaj osnutek. Nekateri so menili, da je imenovanje v.d. direktorica v istem sklepu neustrezno. S strani uprave so bile podane obrazložitve o praksi imenovanja v.d. v aktih javnih zavodov, od katere podan predlog ne odstopa, ter o nalogah v.d., ki niso pretežno vsebinske narave. Ustno so bili predstavljene ocene vrednosti prenosa, saj so točne vrednosti stvar pogodbe med strankama. O ustanovitvi zavoda pa govori Strategija razvoja kulture v MOL, ki jo je potrdil prejšnji odbor in MS, prav tako pa polletno Poročilo o izvajanju strategije razvoja kulture v MOL, v mesecu septembru 2010. Razpravljajo se je o možnosti dodatnega pisnega gradiva in ponovni obravnavi predloga.

Breda BREZOVAR PAPEŽ je povedala, da se s sklepom načeloma strinja, da jo pa zanima kaj je za Ljubljano bolje, in predvsem, da se za zavod mora vedeti kaj se prenaša nanj.

Po razpravi je dal predsednik na glasovanje

|  |
| --- |
| **SKLEP** |

Odbor za kulturo in raziskovalno dejavnost podpira Predlog Sklepa o ustanovitvi javnega zavoda Ljubljanski grad in ga predlaga mestnemu svetu v sprejem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **NI** | bil sprejet z | **2** | glasovoma ZA | **2** | glasoma PROTI od | **5** | navzočih. |

Sejo je zapustil Tomaž OGRIN, ki je povedal, da podpira amandmaje (op.:a tega ne moremo upoštevati).

Nato je odbor prešel na obravnavo in glasovanje o amandmajih Svetniškega kluba NSI, ki so jih člani odbora prejeli na seji.

Mojca KUCLER DOLINAR je v imenu predlagatelja, Svetniškega kluba Nsi, predstavila amandmaje.

Predsednik je dal na glasovanje posamezne amandmaje

1. **AMANDMA k 9. členu:**

V 9. členu se v prvem odstavku v prvi alineji besedilo »štiri člane« zamenja z besedilom »tri člane« in doda tretja alineja, ki se glasi » - enega člana imenuje ustanovitelj, kot predstavnika zainteresirane javnosti«

**Obrazložitev:**

Zakon o zavodih v 29. členu določa sestavo sveta in sicer »Svet zavoda sestavljajo predstavniki ustanovitelja, predstavniki delavcev zavoda ter predstavniki uporabnikov oziroma zainteresirane javnosti. S predlaganim amandmajem odpravljamo neskladje predloga Sklepa o ustanovitvi Javnega zavoda Ljubljanski grad z Zakonom o zavodih.

V razpravi so sodelovali: Milena Mileva BLAŽIČ, Mitja MERŠOL, Uroš GRILC, Mojca KUCLER DOLINAR

Predsednik je pozval Uroša GRILCA, načelnika Oddelka za kulturo, da pojasni stališče mestne uprave do amandmaja.

Uroš GRILC je povedal, da MU amandmaja ne podpira.

Po razpravi je dal predsednik na glasovanje amandma.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | **Ni** | bil sprejet s | **0** | glasovi ZA in | **3** | glasovi PROTI od | **4** | navzočih. |

1. **AMANDMA k 17. členu:**

V 17. členu se v prvem odstavku za tretjo alinejo doda nova alineja, ki se glasi »ne deluje v interesu zavoda«

**Obrazložitev:**

Osnovni interes in dolžnost člana mora biti uspešno delovanje javnega zavoda, tako po vsebini kot finančno. To posledično pomeni, da je zadoščeno tudi interesu ustanovitelja, torej Mestne občine Ljubljana.

V razpravi so sodelovali: Milena Mileva BLAŽIČ, Mitja MERŠOL, Žiga TURK, Uroš GRILC, Mojca KUCLER DOLINAR

Predsednik je pozval Uroša GRILCA, načelnika Oddelka za kulturo, da pojasni stališče mestne uprave do amandmaja.

Uroš GRILC je povedal, da MU amandmaja ne podpira.

Po razpravi je dal predsednik na glasovanje amandma.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | **NI** | bil sprejet s | **1** | glasovi ZA in | **3** | glasovi PROTI od | **4** | navzočih. |

1. **AMANDMA k 23. členu:**

V 23. členu se v prvem odstavku črta vejica in besedilo »ki lahko povabi posamezne kandidate tudi neposredno«. Za besedo »sveta« se doda pika.

**Obrazložitev:**

Zakonsko predviden način izbire kandidata za mesto direktorja je javni razpis, zato bi bilo kakršen koli drugačen način postopanja v fazi prijave in izbire vnaprejšnje dajanje prednosti določenemu kandidatu.

V razpravi so sodelovali:Žiga TURK, Uroš GRILC, Mojca KUCLER DOLINAR

Predsednik je pozval Uroša GRILCA, načelnika Oddelka za kulturo, da pojasni stališče mestne uprave do amandmaja.

Uroš GRILC je povedal, da MU amandmaja ne podpira.

Po razpravi je dal predsednik na glasovanje amandma.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | **NI** | bil sprejet s | **0** | glasovi ZA in | **4** | glasovi PROTI od | **4** | navzočih. |

1. **AMANDMA k 33. členu:**

V 33. členu se v petem odstavku doda stavek, ki se glasi »Vrednost premičnega in nepremičnega premoženja, ki je dana v upravljanje zavodu se ugotovi z cenitvijo, ki jo pridobi ustanovitelj pred prenosom premoženja v upravljanje zavoda in z njo seznami Mestni svet.«

**Obrazložitev:**

Ugotovitev vrednosti premičnega in nepremičnega premoženja v trenutku njegovega prenosa v upravljanje novoustanovljenemu zavodu je pomembna predvsem z vidika nadzora poslovanja ter pravilnega evidentiranja poslovnih dogodkov povezanih s tem premoženjem (npr. amortizacija, morebitna vlaganja…).

V razpravi so sodelovali: Milena Mileva BLAŽIČ, Mitja MERŠOL, Uroš GRILC, Mojca KUCLER DOLINAR

Predsednik je pozval Uroša GRILCA, načelnika Oddelka za kulturo, da pojasni stališče mestne uprave do amandmaja.

Uroš GRILC je povedal, da MU amandmaja ne podpira.

Po razpravi je dal predsednik na glasovanje amandma.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | **NI** | bil sprejet s | **1** | glasovi ZA in | **3** | glasovi PROTI od | **4** | navzočih. |

**AD 3**

**PREDLOG SKLEPA O REDNI LIKVIDACIJI JAVNEGA ZAVODA  KERAMIČARSKI IN LONČARSKI CENTER**

Uvodno obrazložitev predlaganega sklepa je podal načelnik Oddelka za kulturo, Uroš GRILC.

V razpravi so sodelovali: Žiga TURK, Uroš GRILC, Milena Mileva BLAŽIČ, Breda BREZOVAR PAPEŽ.

Žiga TURK je menil, da je škoda, da Ljubljana ni zmogla vse od srede 90-ih let, ko je bil zavod ustanovljen, oživeti tega centra.

Po razpravi, je dal predsednik na glasovanje

|  |
| --- |
| **SKLEP** |

Odbor za kulturo in raziskovalno dejavnost podpira Predlog Sklepa o redni likvidaciji javnega zavoda  Keramičarski in lončarski center in ga predlaga mestnemu svetu v sprejem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

Mojca KUCLER DOLINAR je zapustila sejo.

**AD 4**

**PREDLOG ODLOKA O SPREMEMBI ODLOKA O USTANOVITVI IN IZDAJANJU JAVNEGA GLASILA LJUBLJANA S PREDLOGOM ZA HITRI POSTOPEK**

Predsednik je dal besedo poročevalcu gradiva Matjažu Bregarju, direktorju SOD MS MOL.

Razprave ni bilo, zato je dal predsednik na glasovanje

|  |
| --- |
| **SKLEP** |

Odbor za kulturo in raziskovalno dejavnost podpira Predlog Odloka o spremembi Odloka o ustanovitvi in izdajanju javnega glasila Ljubljana s predlogom za hitri postopek in ga predlaga mestnemu svetu v sprejem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

**AD 5**

**ZAČETEK POSTOPKA ZA IMENOVANJE PODPREDSEDNIKA ODBORA**

Predsednik je člane odbora obvestil, da mora odbor, v skladu s 20. členom Poslovnika na predlog predsednika, imenovati podpredsednika izmed svojih članov.V skladu s prakso imenovanj podpredsednikov je predlagal, da se za podpredsednika odbora imenuje predsednik odbora iz prejšnjega mandata in sedanji član, dr. Gregor TOMC.

Ta se je v predhodnem razgovoru s predlogom strinjal.

Predsednik je dal na glasovanje naslednji

|  |
| --- |
| **SKLEP** |

Odbor za kulturo in raziskovalno dejavnost imenuje dr. Gregorja TOMCA za podpredsednika odbora.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

**AD 6**

**RAZNO**

Predlogi:

* odbor se bo sestajal ob sredah ob 16 uri
* Seje odbora bodo v Klubu 11 kjer je mreža za internet
* O potrebi, da so internetni (wireless) dostopi po celotnem Magistratu, se obvesti pristojno službo

Seja je bila zaključena ob 14. 30 h.

**Predsednik odbora**

**Prof.dr. Žiga TURK**

Zapisala: mag. Irena Strelec